recursal/SuperWikiNEXT-32B huggingface dataset:
|  |
| --- |
| **Ընկուզենի զիբոլդի** |
| Ընկուզենի զիբոլդիԸնկուզենի զիբոլդի |
|
| **Դասակարգում** |
| **Թագավորություն** | Բույսեր (Plantae) |
| **Վերնաբաժին** | Բարձրակարգ բույսեր (Embryophyta) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Հաճարածաղկավորներ (Fagales) |
| **Ընտանիք** | Ընկուզազգիներ (Juglandaceae) |
| **Ցեղ** | Ընկուզենի *(Juglans)* |
| **Տեսակ** | **Ընկուզենի զիբոլդի** *(J. ailantifolia)* |
|
| **Միջազգային անվանում** |
| ***Juglans ailantifolia***Carrière, 1878 |

**Ընկուզենի Զիբոլդի** (լատին․՝ Juglans sieboldiana Maxim), ընկուզազգիների ընտանիքի, ընկուզենի ցեղի բույս։

Նկարագրություն
--------------

Տերևաթափ ծառ է՝ մինչև 18-20 մ բարձրությամբ, վրանաձև և ցանցառ սաղարթով։ Բնի և ճյուղերի կեղևը մոխրավուն է։ Տերևները կենտ-փետրաձև են՝ 40-100 սմ երկարությամբ, 11-15 (երբեմն՝ մինչև 19) ձվաձև կամ երկարավուն-ձվաձև տերևիկներով։ Տերևի առանցքը ծածկված է կարճ, շիկավուն աղվամազով։ Բացվում են ապրիլի վերջին, մայիսի սկգբին։ Պտղաբերում է 5-7 տարեկանից։ Առէջային կատվիկները հավաքված են փնջերում՝ 2-5-ական հատ, 15-30 սմ երկարությամբ, 9-15 առէջներով։ Վարսանդային ծաղիկները հավաքված են ողկույզներում, 20-ական հատ։ Կեղծ կորիզապտուղը գնդաձև է կամ երկարավուն-ձվաձև, սրածայր, 4-5 սմ երկարությամբ, աղվամազապատ։

Ընկույզը մուգ պղտոր դարչնավուն է, կլորավուն, ձվաձև կամ էլիպսաձև, սուր գագաթով։ Պտուղը հասունանում է հոկտեմբերին։ Բնական պայմաններում տարածված է Ճապոնիայում։

Տարածվածություն
---------------

Հայաստանում հանդիպում է միայն բուսաբանական այգիներում ու դենդրարիներում։

Կիրառություն
------------

Ամենուրեք հավասարապես լավ է աճում և առատորեն պտղաբերում է։ Կարելի է առաջարկել բոլոր, այդ թվում նաև բարձրլեռնային շրջաններում մշակելու համար (բացառապես որպես պարկային և անտառային կուլտուրա)։ Ընկույզները մեծ քանակությամբ ճարպեր են պարունակում և աչքի են ընկնում հրաշալի համով։ Բնափայտը նույնպես ամուր է և արժեքավոր։ Սերմերի ցանքից բացի կարելի է աճեցնել նաև կտրոնավորմամբ։

Մշակում
-------

Էկոլոգիական խումբը Xllp: Մշակության հավանական շրջանները 1-32։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Հարությունյան Լ․ Վ․, Հարությունյան Ս․ Լ․, Հայաստանի դենդրոֆլորան, հ. 1, Երևան, «Լույս հրատարակչություն», 1985, էջ (214)։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | Microsoft: 2777517727 |

 |
**«Խոսիր»** (անգլ.՝ *Speak*), 2004 թվականի արտադրության ամերիկյան անկախ ֆիլմ, որը հիմնված է Լորի Հոլս Անդերսոնի համանուն վեպի վրա։

Սցենար
------

Մելինդա Սորդինոն սկսում է ուսումը ավագ դպրոցում։ Աղջիկը լուռ է և քիչ է շփվում դասընկերների հետ։ Ծնողները չեն հասկանում, թե ինչու է իրենց դուստրը՝ գերազանց ուսանող, փոխվեց (բնավորությամբ)։ Դպրոցում որոշ տղաներ ծաղրում են նրան և անվանում «ստուկաչկա»։ Դրանից մոտ մեկ տարի առաջ տղաներից մեկի տանը երեկույթի ժամանակ Մելինդան անսպասելիորեն ոստիկանություն է կանչել ու փչացրել երեկույթը բոլորի համար։ Աղջկան այդ գիշեր բռնաբարել էր ավագ դասարանցիներից մի տղա՝ Էնդի Էվանսը, սակայն Մելինդան չի համարձակվել հանցագործության մասին պատմել ծնողներին ու ոստիկանությանը։

Այդ օրվանից ի վեր Մելինդան ինքնամփոփ է և փորձում է մխիթարություն գտնել նկարչության դասերում։ Արվեստի ուսուցիչ պարոն Ֆրիմանը կարծում է, որ աղջիկը տաղանդ ունի և հատուկ առաջադրանք է տալիս։ Մելինդան դպրոցում թաքնված սենյակ է գտնում և այնտեղ երկար ժամանակ է անցկացնում՝ նկարելով և կահավորելով սենյակը ըստ իր ճաշակի։ Միակ մարդը, ում Մելինդան ընկեր է համարում, նրա դասընկեր Դեյվն է, ով շարունակում է հարաբերություններ պահպանել աղջկա հետ։ Պարոն Ֆրիմանը հեռանում է դպրոցից, քանի որ ցանկանում է նկարիչ դառնալ։ Մեկնելուց առաջ Մելինդան նրան ցույց է տալիս իր աշխատանքը գաղտնի սենյակում և Ֆրիմանը չի թաքցնում ուրախության արցունքները աղջկա տաղանդի բացահայտման կապակցությամբ։

Մելինդայի նախկին ընկերուհին՝ Ռեյչելը, սկսում է հանդիպել Էնդիի հետ և Մելինդան վախենում է, որ կապը կարող է վատ ավարտ ունենալ։ Ռեյչելն ընդհակառակը, Մելինդայի պահվածքը համարում է խանդ։ Արդյունքում Մելինդան Ռեյչելին պատմում է բռնաբարության մասին, բայց վերջինս չի հավատում պատմությանը։ Մի փոքր ավելի ուշ, Էնդիի հետ զրույցից և նրա արձագանքից, Ռեյչելը կռահում է, որ ընկերուհին չի ստել։ Էնդին զայրացած վերադառնում է Մելինդայի մոտ և փորձում է ստիպել նրան բոլորին ասել, որ ինքը մեղավոր չէ։ Նրանց միջև կոնֆլիկտ է տեղի ունենում, Էնդին հարվածում է աղջկան, իսկ Մելինդան տորպենտին է շփում աղջկա դեմքին և դուրս գալիս։ Երբ Էնդին շտապում է օգնության, անսպասելիորեն գալիս են դասընկերները, իսկ արդյունքում ճշմարտությունը հայտնի դարձավ ամբողջ դպրոցին։

Մայրը ծեծված դստերը տանում է հիվանդանոց։ Տուն գնալիս Մելինդան վերջապես խոստովանում է մորը բռնաբարության մասին։

Դերերում
--------

Դերերում| Դերասան | Դեր |
| --- | --- |
| Քրիստեն Ստյուարտ | Մելինդա Սորդինո |
| Մայքլ Անգարանո | Դևիդ Փեթրաքիս |
| Հելլի Հիրշ | Րեյչլ Բրյուին |
| Էրիկ Լայվլի | ԷՆդի Էվանս |
| Էլիսոն Սիքո | Հիզեր |
| Սթիվ Զան | Ֆրիմեն |
| Էլիզաբեթ Պերկինս | Ջոյս Սորդինո |
| Դանիել Սուինի | Ջեք Սորդինո |

Արտաքին հղումներ
----------------

* Անդրադարձ ֆիլմին և քննադատություն

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database · Rotten Tomatoes |

 |
**Իվան Յագան** (հոկտեմբերի 11, 1989(1989-10-11), Բրյուսել, Բելգիա), բելգիացի և հայ ֆուտբոլիստ, «Տինեն» ակումբի հարձակվող։ Հանդես է եկել Հայաստանի հավաքականում։

Կենսագրություն
--------------

### Ակումբային կարիերա

Պրոֆեսիոնալ կարիերան սկսել է Բելգիայի երրորդ լիգայի «Ուայթ Սթար Վոլյուվե» ակումբում։ 2010 թվականի ամռանը պայմանագիր է կնքել Բարձրագույն լիգայի «Լոքերեն» ակումբի հետ։ Բելգիայի առաջնությունում իր նորամուտը նշել է 2010 թվականի նոյեմբերի 13-ին «Սենտ Տրյուդեն» ակումբի դեմ խաղում՝ հանդիպման 76-րդ րոպեին փոխարինելով Բենջամին Մոկուլուին։ Սակայն այդ հանդիպումը միակն էր «Լոքերենի» կազմում։ 2011 թվականի ամռանը ֆուտբոլիստը վարձավճարով տեղափոխվել է երկրորդ դիվիզիոնի «Շառլեռուա» ակումբ։ Վարձակալության ավարտից հետո հեռացել է «Լոքերենից» և հաջորդ մի քանի տարիներին հանդես է եկել երկրորդ դիվիզիոնի մի շարք ակումբներում։

2018 թվականի ամռանը վերադարձել է բարձրագույն լիգա՝ պայմանագիր կնքելով «Էյպեն» ակումբի հետ։

2020 թվականին պայմանագիր է կնքել ֆիննական «Մարիեհամն» ակումբի հետ՝ այնտեղ անցկացնելով ընդամենը 4 հանդիպում։

### Կարիերան հավաքականում

2018 թվականի մայիսին առաջին անգամ հրավիրվել է Հայաստանի հավաքական՝ մասնակցելու Մալթայի և Մոլդովայի հավաքականների հետ Ազգերի լիգայի խաղերին։ Մայիսի 29-ին նշել է նորամուտը Հայաստանի հավաքականի կազմում՝ խաղադաշտ դուրս գալով Մալթայի դեմ խաղի մեկնարկային կազմում և 13-րդ րոպեին դառնալով գոլի հեղինակ Հենրիխ Մխիթարյանի փոխանցումից հետո։

Ընտանիքը
--------

Կրտսեր եղբայրը՝ Բեն Յագան (ծնվ.՝ 1995), նույնպես ֆուտբոլիստ է։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Yagan, Ivan». National Football Teams. Վերցված է 2018 թ․ հունիսի 4-ին.
4. ↑  fierens, geert. «"Ik wil me opnieuw in de kijker spelen"».

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · ՈւԵՖԱ |

 |
**Քենիայի ազգային թանգարան** (անգլ.՝ National Museums of Kenya), Քենիայի պատմության և մշակույթի ազգային թանգարան, որը գտնվում է Նայրոբիում։

Պատմություն
-----------

Թանգարանը պաշտոնապես բացվել 1930 թվականի սեպտեմբերի 22-ին։ Սկզբում թանգարանը կոչվել է Կորենդոնի թանգարան, Քենիայի նահանգապետ պարոն Ռոբերտ Կորենդոնի պատվին։ Քենիայի անկախություն ձեռք բերելուց հետո 1963 թվականին թանգարանը վերանվանվել է` կոչվելով Քենիայի ազգայի թանգարան։

2006 թվականին թանգարանի հիմքի վրա կառուցվել է Քենիայի ազգային թանգարան պետական հիմնարկը, որին ենթարկվում են և՛ այդ թանգարանը, և՛ մի քանի տասնյակ այլ թանգարաններ Քենիայում, ինչպես նաև` պատմական ժառանգության մի շարք հուշարձաններ և երկու ինստիտուտ։

Ցուցադրություն
--------------

Թանգարանը նվիրված է Քենիայի պատմությանը և մշակույթին, ինչպես նաև` Նայրոբիայի պատմությանը։ Թանգարանում պահվում է Արևելյան Աֆրիկայի ֆլորայի և ֆաունայի լավագույն հավաքածուն։ Թանգարանի առաջին հարկում կանոնավորապես անց են կացվում Քենիայի ժամանակակից արվեստի ցուցահանդեսներ։ Վերակառուցման արդյունքում, որը կատարվել է 2005-2007 թվականներին, թանգարանի աշխատանքի ուղղվածությունը մոտեցել է բազամասնագիտական կրթական կենտրոնի։

Պատկերասրահ
-----------

* Քենիայի ազգային թանգարանՔենիայի ազգային թանգարան
* Դինոզավրի արձանըԴինոզավրի արձանը
* Փղի արձանըՓղի արձանը
* Քենիայի ազգային թանգարանՔենիայի ազգային թանգարան

* Dryoscopus cublaDryoscopus cubla
* Cercotrichas quadrivirgataCercotrichas quadrivirgata
* Calamonastes fasciolatusCalamonastes fasciolatus
* Riparia cinctaRiparia cincta
* Chalcomitra amethystinaChalcomitra amethystina
* Turdus peliosTurdus pelios
* Megabyas flammulatusMegabyas flammulatus
* Muscicapa adustaMuscicapa adusta
* Coracias abyssinicusCoracias abyssinicus
* Geokichla piaggiaeGeokichla piaggiae

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Introduction» (անգլերեն). National Museums of Kenya. Արխիվացված է օրիգինալից 2014 թ․ մարտի 17-ին. Վերցված է 2014 թ․ մարտի 17-ին.

Արտաքին հղումներ
----------------

* Քենիայի ազգային թանգարանի պաշտոնական կայքը

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000121556073 · LCCN: n81148740 · VIAF: 130201203 · WorldCat VIAF: 130201203 |

 |
**«Մի անգամ Հոլիվուդում»** (անգլ.՝ What Just Happened), ռեժիսոր Բարի Լևինսոնի ֆիլմը, որը ստեղծվել է կատակերգության, դրամայի և երգիծանքի ժանրերի խառնուրդով։ Ֆիլմը ցուցադրվել է Կաննի կինոփառատոնում, 2008 թվականի մայիսի 25-ին։

Սյուժե
------

Պատմություն հոլիվուդյան ազդեցիկ պրոդյուսերի կյանքից մի քանի օրվա մասին (Դե Նիրո), որը ստիպված է կարգավորել հարյուրավոր գործեր միաժամանակ։ Նրա նոր ֆիլմը ՝ «Վայրահը», երկու շաբաթ հետո պետք է բացի Կաննի կինոփառատոնը, բայց ռեժիսոր Ջերեմի Բրունելը (Վինկոտ) դեռևս չի խմբագրել մի քանի դրվագ։ Վերջնական տեսարանի վերաբերյալ համաձայնություն չկա, որում գլխավոր հերոսը `Շոն Պենը (Շոն Փեն) մահանում է իր շան հետ, իսկ հեռուստադիտողին դուր չի գալիս դաժանությունը կենդանիների նկատմամբ։ Հրավիրված դերասան Բրյուս Ուիլիսը (Բրյուս Ուիլիս), որը ըստ սցենարի պետք է սափրված լինի, նկարահանման հրապարակ է ժամանել խիտ մորուքով և հրաժարվում է այն սափրել։ Այդ ամենին գումարվել են ընտանեկան դժվարությունները. Բենի նախկին կինը սիրեկան ունի, որը սցենարիստ Սքոթ Սոլոմոնն է (Տուչի)։

Մոնտաժը ավարտվել է։ Ֆիլմի անձնակազմը թռչում է Կանն։ Ֆիլմի մրցակցային դիտման ընթացքում պարզվել է, որ ռեժիսորը յուրովի է հասկացել եզրափակիչը վերականգնելու անհրաժեշտությունը։ Չհայտնելով Բենին, նա ոչ միայն սպանել է Փենին և նրա շանըը ֆիլմի վերջին րոպեին, նա նրանց սպանել է երկար և մանրամասն։ Կինոթատրոնում սուլում են, ինչ-որ մեկը հեռանում է դիտումից, ինչ-որ մեկը ծափահարում է։ Ամեն դեպքում, պարգևների մասին խոսք լինել չի կարող։ Ամերիկա վերադառնալուց հետո Բենը մասնակցում է փայլուն ամսագրի նկարահանումներին` «Հոլիվուդի 30 լավագույն ռեժիսորները» նախագծի շրջանակներում։ Հրատարակիչները քաջատեղյակ են Կաննում Բենի անհաջողության մանրամասներին։ Նրանք նրբորեն տեղափոխում են այն կինոկենտրոնի խմբային կազմի կենտրոնից ՝ լուսանկարների եզրին ավելի մոտ։

Հետգրությունից հայտնի է դառնում, որ «Վայրագ» -ը մեծ առևտրային հաջողություններ է ունեցել վարձույթում, որ Ջերեմի Բրունելին բռնել են թմրանյութերի ապօրինի շրջանառության համար և ուղարկել են հարկադիր բուժման. որ Սքոթ Սոլոմոնը ընկճախտի մեջ է, սկսել է խմել, բայց մնացել է Բենի նախկին կնոջ հետ։ Հոլիվուդում միշտ ինչ-որ բան է պատահում։

Դերերում
--------

* Ռոբերտ դե Նիրո - Բեն
* Շոն Փենը-Շոն Պեն
* Քեթրին Կիներ - Լու Տարնոու
* Բրյուս Ուիլիսը ինքն իրեն
* Ջոն Տուրթուրո - Դիկ Բել
* Ռոբին Ռայթ Պեն - Քելլի
* Սթենլի Տուչի - Սքոթ Սողոմոն
* Քրիստեն Ստյուարտ - Զոի
* Մայքլ Ուինքոթ- Ջերեմի Բրունել
* Փիթեր Ջեյկոբսոն-Քել

Ծանոթագրություններ
------------------

1. ↑  Movie Walker (яп.)
2. ↑
3. 1 2 3 4 5 6 7 8 9  ČSFD (չեխերեն) — 2001.
4. ↑  «Photocall of 'What Just Happened' at the Cannes film festival 2008 In...» (ամերիկյան անգլերեն). Getty Images. Վերցված է 2019 թ․ օգոստոսի 11-ին.

Արտաքին հղումներ
----------------

* Մի անգամ Հոլիվուդում(անգլ.) ֆիլմը Internet Movie Database կայքում
* «Մի անգամ Հոլիվուդում»(անգլ.) ֆիլմը Allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes |

 |
**Դանիել (Դանի) Շմուլևիչ-Ռոմ** (եբրայերեն՝ דני (רום‎) שמולביץ նոյեմբերի 29, 1940(1940-11-29), Հայֆա, Իսրայել - հունվարի 18, 2021(2021-01-18)), իսրայելցի ֆուտբոլիստ, «Մաքքաբի» ակումբի և Իսրայելի ֆուտբոլի ազգային հավաքականի հարձակվող։

Կենսագրություն
--------------

Ծնվել է 1940 թվականին։ Պրոֆեսիոնալ ֆուտբոլում նորամուտը նշել է 1957 թվականին՝ «Մաքքաբի» ակումբում, որտեղ խաղացել է 17 տարի։ Եղել է տոտալ ֆուտբոլիստ, հանդես է եկել որպես պաշտպան, կիսապաշտպան և հարձակվող։ «Մաքքաբիի» հանդիպումների մեկի ժամանակ դարպասապահի վնասվածքից հետո դարպասը զբաղեցրել է Դանին։

1969-1970 թվականների մրցաշրջանը վերջինն է եղել Դանի կարիերայում, սակայն 1972-1973 թվականների մրցաշրջանին նա հրավեր է ստացել ակումբից՝ օգնելու «Մաքքաբիին» փրկել դուրս չմնալուց։ Այդպես նա անց է կացրել ևս ութ հանդիպում։

1960 թվականին նա իր նորամուտը նշել է Իսրայելի ազգային հավաքականի պաշտոնական խաղերում։ Ազգային հավաքականում իր 11-ամյա կարիերայի ընթացքում նա անցկացրել է 25 հանդիպում։

Ազգային հավաքականի կազմում նա մասնակցել է 1970 թվականին Մեքսիկայում կայացած աշխարհի առաջնությանը, որը եղել է Իսրայելի միակ աշխարհի առաջնությանը։

Հաց վաստակելու համար նա գիշերն աշխատել է որպես դիջեյ։ Ֆուտբոլից բացի նա նաև խաղացել է Թենիսի ազգային լիգայում Հայֆայի «Կարմել» ակումբում։

Դանին մահացել է 2021 թվականի հունվարի 18-ին, 80 տարեկան հասակում, քաղցկեղի դեմ երկարատև պայքարից հետո։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  אגדת מכבי חיפה, דני רום, הלך לעולמו בגיל 80 (երբ.)
3. 1 2  Страница на официальном сайте «Маккаби Хайфа»
4. ↑  אגדת מכבי חיפה, דני רום, הלך לעולמו בגיל 80 (in Hebrew)

Արտաքին հղումներ
----------------

* Profil et biographie de Dani Shmulevich-Rom sur le site officiel du Maccabi Haifa(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Transfermarkt (խաղացող) · Իսրայելի ֆուտբոլային ասոցիացիա |

 |
**Լորանի շարք**, {\displaystyle (z-a)}-ի դրական և բացասական աստիճաններ պարունակող՝ այսինքն 
{\displaystyle \sum \_{k=0}^{\infty }{a\_{k}(z-a)^{k}}+\sum \_{k=1}^{\infty }{b\_{k}(z-a)^{-k}}} տիպի շարք, ուր {\displaystyle z,a}-ն և շարքի գործակիցները կոմպլեքս թվեր են։

Շարքի առաջին մասը, ընդհանրապես ասած, զուգամիտում է {\displaystyle a} կենտրոնով և {\displaystyle R\geqslant 0} շառավղով շրջանի ներսում, իսկ մյուսը, որ կոչվում է Լորանի շարքի գլխավոր մաս՝ նույն կենտրոնով և մեկ ուրիշ {\displaystyle r\geqslant 0} շառավղով շրջանից դուրս։ Եթե {\displaystyle R>r}, ապա շարքը զուգամետ է {\displaystyle r<|z-a|<R} օղակում, ուր և ներկայացնում է կոմպլեքս փոփոխականի անալիտիկ ֆունկցիա։

Այս տիպի շարքեր հայտնի էին դեռևս Լեոնարդ Էյլերին, սակայն դրանք Լորանի շարք են կոչվել ի պատիվ ֆրանսիացի մաթեմատիկոս Պ. Լորանի (Laurent P, A. 1813–54), որը 1843-ին ապացուցել է, որ {\displaystyle r<|z-a|<R} օղակում յուրաքանչյուր միարժեք անալիտիկ ֆունկցիաներ կայացվում է Լորանի շարքի տեսքով։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 666)։*  |
**«Երեք քույր»** (ռուս.՝ Три сестры, գերմ.՝ Drei Schwestern), Պետեր Էտվյոշի օպերան՝ ստեղծված Անտոն Չեխովի համանուն պիեսի հիման վրա։ Լիբրետոն հեղինակել են Էտվյոշն ու Կլաուս Հենեբերգը։ Առաջին անգամ բեմադրվել է Լիոնի օպերայում 1998 թվականին և համարվում է 20-րդ դարի վերջին մեծ օպերան։

Լիբրետո
-------

Լիբրետոն գրվել է կոմպոզիտոր Պետեր Էտվյոշի ու գերմանացի լիբրետիստ Կլաուս Հենենբերգի կողմից գերմաներեն, ապա թարգմանվել ռուսերեն։ Չեխովի պիեսի չորս գործողություները ժամանակագրական կարգով ներկայացնելու փոխարեն լիբրետոն բաժանված է երեք «հաջորդականության», որոնք պատմում են կատարվող իիրադարձությունների մասին Իրինայի, Անգրեյի ու Մաշայի տեսանկյուններից։ Պատճառահետևանքային կապերի խախտումն ու իրադարձությունների գծային զարգացումից հրաժարվելն ընդգծված են ժամացույցը խորհրդանշորեն կոտրելով (երկու հաջորդականություններում) և կրկնության կեղծ-ծիսակարգային բնույթով։

Բեմադրություններ
----------------

«Երեք քույր» օպերան առաջին անգամ բեմադրվել է Ուսիո Ամագացուի կողմից Լիոնի օպերայում։ Նվագախմբի դիրիժորը եղել է Կենտ Նագանոն։ Կանանց բոլոր դերերգերը (Օլգա, Մաշա, Իրինա, Նատաշա, Անֆիսա) կատարել են տղամարդիկ, քույրերի դերերգերը՝ կոնտր տենորով։

Առաջին կատարումներ՝ Ալեն Օբան (Օլգա), Վյաչեսլավ Կագան-Պալեյ (Մաշա), Օլեգ Ռյաբեց (Իրինա), Գերի Բոյս (Նատաշա), Ալբերտ Շագիդուլին (Անդրեյ), Նիկիտա Ստորոժև (Կուլիգին), Վոյցեխ Դրաբովիչ (Վերշինին), Պիտեր Հոլ (Չեբուտիկին), Գրեգոր Դալալ (Տուզենբախ), Դենիս Սեդով (Սոլյոնի), Յան Ալոֆս (Անֆիսա), Վալերի Սերկին (Ֆեդոտիկ), Ալեքսեյ Գրիգորև (Ռոդե)։ 1999 թվականին այդ բեմադրության ձայնագրությունը թողարկվել է Deutsche Grammophon ընկերության կողմից, իսկ 2002 թվականին թողարկվել է տեսագրությունը։

«Երեք քույր» օպերան բազմիցս բեմադրվել է, այդ թվում նաև Դյուսելդորֆում, Համբուրգում, Ամստերդամում, Փարիզում, Բրյուսելում, Էդինբուրգում և Վիեննայում։

Ծանոթագրություններ
------------------

1. 1 2 3  *Andrew Clements.* Edinburgh opera: Three Sisters : 
[անգլ.] // The Guardian. — 2001. — 27 August.
2. 1 2 3  *Rachel Beckles Willson.* Eastern Europe // The Cambridge Companion to Twentieth-Century Opera : 
[անգլ.] / Mervyn Cooke. — Cambridge University Press, 2005. — С. 179. — 374 с. — (Cambridge Companions to Music). — ISBN 9780521780094.
3. 1 2  Raymond Tuttle (2000). «CD Review: Péter Eötvös. Three Sisters (Drei Schwestern)». *ClassicalNet* (անգլերեն). Վերցված է 2017 թ․ հուլիսի 1-ին.
4. ↑  «Peter Eötvös. Trois Soeurs. Drei Schwestern. Three sisters». *Deutsche Grammophon* (անգլերեն). Արխիվացված է օրիգինալից 2016-10-04-ին. Վերցված է 2017 թ․ հուլիսի 1-ին.
5. ↑  «Three Sisters (2002)». *IMDB*. 2002. Վերցված է 2017 թ․ հուլիսի 1-ին.
6. ↑  «Péter Eötvös: Tri sestri». *Ricordi*. 2016 թ․ մարտի 22. Վերցված է 2017 թ․ հուլիսի 1-ին.
7. ↑  «Chekhov's Three Sisters: the opera by Pėter Eötvös». *Vienna Opera Review*. 2016 թ․ ապրիլի 25. Վերցված է 2017 թ․ հուլիսի 1-ին.
*Վիքիպեդիայում կան հոդվածներ Բարսեղյան ազգանունով այլ մարդկանց մասին։*
 Անվան այլ կիրառումների համար տե՛ս՝ Տիգրան Բարսեղյան (այլ կիրառումներ)

**Տիգրան Սերյոժայի Բարսեղյան** (օգոստոսի 2, 1955(1955-08-02), Երևան, Հայկական ԽՍՀ, ԽՍՀՄ), ճարտարապետ, ճարտարապետության թեկնածու (1985), ԵՊՃՇՀ պրոֆեսոր։ ՀՀ վաստակավոր ճարտարապետ (2015)։ Երևան քաղաքի գլխավոր ճարտարապետ։

Կենսագրություն
--------------

Ճարտարապետ Տիգրան Բարսեղյանը, քանդակագործ Տիգրան Արզումանյանը և նկարիչ Հաղթանակ Շահումյանը
1977 թվականին ավարտել է Երևանի պոլիտեխնիկական ինստիտուտը, 1977-1980 թվականներին «Երևաննախագիծ» ինստիտուտի ճարտարապետ, ավագ ճարտարապետ։

1984 թվականին՝ Մոսկվայի ուսումնական շենքերի ԿԳՀՆ ինստիտուտի ասպիրանտ-գիտաշխատող։

1986 թվականին՝ «Երևաննախագիծ» ինստիտուտի նախագծի գլխավոր ճարտարապետ (2013)։

1993-95 թվականներին ՀՀ ճարտարապետության և քաղաքաշինության պետական վարչության փոխնախագահ, 1995-2003 թվականներին՝ քաղաքաշինության նախարարության ճարտարապետական վարչության պետ, 2003 թվականից՝ ԵՊՃՇՀ ճարտարապետության ֆակուլտետի դեկան։

2011 թվականին Հայաստանի Հանրապետության անկախության 20-ամյակի և Լեռնային Ղարաբաղի Հանրապետության անկախության 20-ամյակի կապակցությամբ, Ստեփանակերտի օդանավակայանի համալիրի նախագծի իրականացման համար պարգևատրվել է «Հայաստան Արցախ-ինժեներական համագործակցություն» ոսկե մեդալով։

2013 թվականին նշանակվել է Երևան քաղաքի գլխավոր ճարտարապետ։

Ստեղծագործական գործունեություն
------------------------------

Տիգրան Բարսեղյանի նախագծերով կառուցվել են՝ 

* ԼՂՀ Նորագյուղ ավանի մշակույթի տունը (1979, կիսավարտ, ՀԼԿԵՄ մրցանակ՝ 1979)
* Չարբախի հիվանդանոցային համալիրը (1980, Երևան)
* «Սիլ» հյուրանոցը (1995)
* Հայոց Ցեղասպանության թանգարան-ինստիտուտի «Կենաց ծառը» («Վերածնունդ»)

Մասնակցել է Ստեփանակերտի օդանավակայանի ուղևորային համալիրի նախագծմանը, Շուշի քաղաքի ազատագրման 15-ամյակին նվիրված հուշակոթողի նախագծին, ակադեմիկոս Վիկտոր Համբարձումյանի հուշարձան-կոթողի նախագծին, Լևոն Մադոյանին, Վաչե Հովսեփյանին և Ջիվան Գասպարյանին նվիրված հուշարձանախմբի նախագծին և այլ աշխատանքների։ Կազմել է ՀՀ զբոսաշրջային գոտիների սխեմաներ։ Աշխատությունները վերաբերում են Հայաստանի քաղաքների հասարակական կենտրոնների ձևավորման խնդիրներին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Տ. Ս. ԲԱՐՍԵՂՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ՃԱՐՏԱՐԱՊԵՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
3. ↑  Տիգրան Բարսեղյանը նշանակվել է Երևան քաղաքի գլխավոր ճարտարապետ
4. ↑  «Հայտնի է Երևանի նոր գլխավոր ճարտարապետի անունը». *PanARMENIAN.Net*. Վերցված է 2017 թ․ մայիսի 8-ին.

|  |  |  |  |
| --- | --- | --- | --- |
| 

| * դ
* ք
* խ
Երևանի գլխավոր ճարտարապետներ |
| --- |
|  |
| Նիկողայոս Բունիաթյան (1924-1938) • Մարկ Գրիգորյան (1939-1951) • Գրիգոր Աղաբաբյան (1951—1959) • Էդուարդ Սարապյան (1959-1964) • Էդուարդ Պապյան (1964-1971) • Ջիմ Թորոսյան (1971-1982) • Գուրգեն Մուշեղյան (1982-1990) • Ռոմեո Ջուլհակյան (1990-1991) • Մկրտիչ Մինասյան (1991-1993) • Ասլան Մխիթարյան (1993-1996) • Գուրգեն Մուշեղյան (1996) • Համլետ Խաչատրյան (1997-2000) • Նարեկ Սարգսյան (2000-2004) • Սամվել Դանիելյան (2004-2011) • Նարեկ Սարգսյան (2011-2013) • Տիգրան Բարսեղյան (2013-2018) • Արթուր Մեսչյան (2018-2020) |

 |
**Մարիու Ժորժե Մոինյուշ Մատոշ** (պորտ.՝ Mario Jorge Moinhos Matos, մայիսի 13, 1949(1949-05-13), Վիլա Նովա դե Գայա - նոյեմբերի 7, 2023(2023-11-07)), պորտուգալացի ֆուտբոլիստ, հարձակվող։

Կենսագրություն
--------------

Մարիու Մոինյուշն իր կարիերան սկսել է «Վիլանովենսե» ակումբում, որի կազմում հանդես է եկել չորս մրցաշրջան։ Այնուհետև նա տեղափոխվել «Բոավիշտա», որտեղ խաղացել է երկու մրցաշրջան։

Արդյունավետ խաղի շնորհիվ ֆուտբոլիստը տեղափոխվել է «Բենֆիկա», որտեղ խաղացել է չորս մրցաշրջան և թիմի հետ երեք անգամ անընդմեջ դարձել Պորտուգալիայի չեմպիոն։

1976-77 մրցաշրջանի վերջում նա վերադարձել է «Բոավիշտա», որտեղ խաղացել է երեք մրցաշրջան։ Մոինյուշի կարիերայի վերջին ակումբը եղել է «Էշպինյուն», որտեղ նա հանդես է եկել չորս մրցաշրջան և ավարտեց իր խաղային կարիերան։

Մոինյուշը 7 հանդիպում է անցկացրել Պորտուգալիայի ֆուտբոլի ազգային հավաքականի կազմում և դարձել մեկ գոլի հեղինակ՝ Կիպրոսի ֆուտբոլի ազգային հավաքական դեմ՝ Եվրո 1976-ի ընտրական խաղում։

Նա երկար տարիներ աշխատել է «Բոավիստայի» մարզչական շտաբում, ինչպես նաև գլխավորել է «Բոավիստայի» երիտասարդական թիմը։

Մարիու Մոինյուշը մահացել է 2023 թվականի նոյեմբերի 7-ին, 74 տարեկան հասակում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Morreu Mário Moinhos, tricampeão no Benfica (порт.)
3. ↑  Abola.pt (2023 թ․ նոյեմբերի 7). «Morreu Mário Moinhos, tricampeão no Benfica | Abola.pt». *Abola.pt*. Վերցված է 2023 թ․ նոյեմբերի 11-ին.
4. 1 2  «Moinhos - Player profile». *www.transfermarkt.com* (անգլերեն). Վերցված է 2023 թ․ նոյեմբերի 11-ին.
5. ↑  «Ex-futebolista internacional português Mário Moinhos morre aos 74 anos». *www.dn.pt* (եվրոպական պորտուգալերեն). 2023 թ․ նոյեմբերի 7. Վերցված է 2023 թ․ նոյեմբերի 11-ին.

Արտաքին հղումներ
----------------

* Mário Moinhos at National-Football-Teams.com
* Mário Jorge Moínhos Matos Moínhos
* Ex-futebolista internacional português Mário Moinhos morre aos 74 anos
* Profundo pesar por Mário Moinhos

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · ForaDeJogo (խաղացող) · National Football Teams.com · playmarkerstats.com (խաղացող) · Transfermarkt (խաղացող) · ՈւԵՖԱ |

 |
**«Ֆանտաստիկ օրեր»** (կորեերեն՝ 원더풀 데이즈), 2003 թվականին նկարահանված կորեական մուլտիպլիկացիոն ֆիլմ։

Սյուժե
------

2142 թվականն է։ Էկոբանի աշխատակից Ջեյը գալիս է Մարի բազաներից մեկը՝ հանդիպելու իր հրամանատարի հետ։ Բազայում հզոր փոթորիկ է, եղանակը գնալով վատանում է։ Աղջիկը պահանջում է դադարեցնել բոլոր աշխատանքները, քանի որ մարդկությունը վտանգված է, սակայն նրան մերժողական պատասխան են տալիս։ Այդ պահին պայթյուն է հնչում և վնասվում է սարքերից մեկը՝ մարդկային կյանքեր խլելով։

Էկոբանը նշում է իր գոյության 100-ամյակը։ Միևնույն ժամանակ ոմն անծանոթ ոչնչացնում է պահակներին, ներթափանցում է քաղաքի սիրտը՝ Դելոսի համակարգը և կոտրում է անվտանգության գաղտնաբառերը։ Միանում է տագնապի ազդանշանը։ Ջեյը անցանկալի հյուրին տանում է Ժամանակի պահպանման պահեստ, որտեղ ճանաչում է իր մանկության ընկերոջը՝ Շուային, ում մահացած էր կարծում։ Շուան կարողանում է հեռանալ՝ անկարգելից թռչելով Մարի շրջան։

Էկոբանում ղեկավարների խորհրդակցության ժամանակ եզրակացնում են, որ մեղավորը պետք է գործած լիներ դոկտոր Նոյի ղեկավարությամբ, որը ստեղծել էր Դելոս համակարգը։ Որոշում է կայացվում գտնել և պատժել հանցագործին։

Հերոսների ցանկ
--------------

**Շուա -** Ֆիլմի գլխավոր հերոսը

**Ջեյ -** Շուայի մանկության ընկերուհին

**Բժիշկ Նոյ -** Էկոբանի վեջին ողջ մնացած նախագծող մասնագետներից մեկը։

**Քեյդ -** Ջեյի ծառայակիցը, ով մանկուց սիրահարված էր նրան։

**Վուդի** - Շուայի խնամարկյալը։

Ծանոթագրություններ
------------------

1. ↑
2. ↑  *��������������� ��� (Wonderful Days, 2003)* (ռուսերեն), Վերցված է 2018 թ․ դեկտեմբերի 25-ին `{{citation}}`: replacement character in `|title=` at position 1 (օգնություն)
3. ↑  *Wonderful Days*, Արխիվացված է օրիգինալից 2021 թ․ ապրիլի 20-ին, Վերցված է 2018 թ․ դեկտեմբերի 25-ին
4. ↑  *Sky Blue*, Վերցված է 2018 թ․ դեկտեմբերի 25-ին

Արտաքին հղումներ
----------------

* «Ֆանտաստիկ օրեր (մուլտֆիլմ)»(անգլ.) ֆիլմը Internet Movie Database կայքում
* «Ֆանտաստիկ օրեր (մուլտֆիլմ)»(անգլ.) ֆիլմը Metacritic կայքում:
* Review at Cyberpunkreview.com

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · AniDB · Anime News Network · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
«**Բու՛»** (անգլ.՝ Boo), ամերիկյան սարսափ ֆիլմ՝ նկարահանված 2005 թվականին։ Կինոնկարի ռեժիսորն Էնթոնի Ֆերանտեն է։

Սյուժեն
-------

Տղաների և աղջիկների խումբը որոշում է Հելոուինն անցկացնել ինչ-որ հատուկ ձևով։ Դրա համար նրանք գնում են լքված հիվանդանոցի տարածք, որտեղ, ըստ լուրերի, ապրում են ամենաիսկական ուրվականները։ Ի թիվս այլոց, խմբի մեջ է ընդգրկված նաև Ջեսի անունով մի աղջիկ, որը մի քանի տարի առաջ կորցրել է իր մորը, և ավելին, ունի գերբնական ունակություններ։ Միևնույն ժամանակ, խմբի մեջ է նաև Ալանը, որը փնտրում է իր անհետ կորած քրոջը՝ Մեգին։ Խումբը բարձրանում է երրորդ հարկ, որը նախկինում ծառայում էր հոգեկան հիվանդների համար, իսկ հետո հայտնվում են թակարդում, որից դուրս գալու միակ ելքը բուժքրոջ ուրվականը գիտի։

Դերերում
--------

| Դերասան | Դեր |
| --- | --- |
| Թրիշ Քորեն | Ջեսի Հոլդեն |
| Ռեյչել Հարլանդ | Սինդի |
| Ժիլոն Վանովեր | Քևին |
| Հեփի Մեհենի | Էմեթ |
| Շիրլեն Կուիգլի | Հոնի |
| Էլգի Հեմիլթոն | Պիմպուլա |
| Դիգ Ուեյն | Առլո Ռեյ |
| Ռոզամարիա Խուարես | Լուիզա |
| Մայքլ Սամլուկ | Ալան |
| Ռաքել Մելվին | Մեգ |
| Դի Ուոլես | քույր Ռասել |

Ճանաչում
--------

«Սատուրն» կինոմրցանակ՝ որպես լավագույն DVD թողարկում։

Ծանոթագրություններ
------------------

1. 1 2
2. ↑  Joeblo.com
3. ↑  DVD Talk
4. ↑  *«Буу!» (Boo, 2005)* (ռուսերեն), Վերցված է 2018-10-29-ին
5. ↑  «SITH Leads Nomination List for 32nd Annual Saturn Awards». Արխիվացված է օրիգինալից 2010 թ․ մայիսի 4-ին. Վերցված է 2018 թ․ նոյեմբերի 10-ին.

Արտաքին հղումներ
----------------

* «Բու՛» Allmovie կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · Rotten Tomatoes |

 |
**Ադրիանո Ալպագո Նովելլո** (իտալ.՝ Adriano Alpago-Novello) (հուլիսի 20, 1932(1932-07-20), Բելունո, Վենետո, Իտալիա - հունիսի 4, 2005(2005-06-04), Բելունո, Վենետո, Իտալիա), իտալացի ճարտարապետ, արվեստաբան։ ՀՀ ԳԱԱ պատվավոր դոկտոր

Կենսագրություն
--------------

Ծնվել է հուլիսի 20-ին, Բելլունոյում (Իտալիա)։ Բյուզանդական արվեստի պատմություն է դասավանդում Միլանի պոլիտեխնիկական ինստիտուտում, ուր 1968 թվականին հիմնել է Հայկական միջնադարյան ճարտարապետության ուսումնասիրության կենտրոն։

Ստեղծագործություններ
--------------------

1964 թվականին գրել է «Լե Մուզե» (*«Le Muse»*) արվեստի հանրագիտարանի «Հայկական ճարտարապետություն» հոդվածը, 1969 թվականին թարգմանել է Բ. *Ֆլեչերի* «ճարտարապետության պատմությունը համեմատական մեթոդով» գիրքը՝ ավելացնելով հայկական ճարտարապետությանը նվիրված էջեր։

Աշխատանք
--------

Գլխավորել է 1967 թվականին և 1969 թվականին Խորհրդային Հայաստան, իսկ 1970 թվականին՝ Վասպուրական, Անի, Կիլիկիա այցելած իտալական գիտարշավախմբերը։ 1968 թվականին Արմեն և Հակոբ Մանուկյան եղբայրների հետ հիմնել է «Հայ ճարտարապետության վավերագրեր» («Documenti de architettura Armena») մատենաշարը։

Միլանի հայ գաղութի աջակցությամբ կազմակերպել է «Հայկական ճարտարապետությունը 4-18 դարերում» ցուցահանդեսը, որ Իտալիայից բացի ցուցադրվել է նաև Ավստրիայում, Արգենտինայում, Բրազիլիայում, Ուրուգվայում, ԱՄՆ-ում, ԳՖՀ-ում, Շվեյցարիայում, Լիբանանում, Իրանում։ Ալպագո Նովելլոի անցյալի արվեստը դիտում է ոչ միայն իբրև պատմական երևույթ, այլև մեկնաբանում արդի արվեստի զարգացման տեսանկյունից։

Հայերեն հրապարակումները
-----------------------

* Սիրիայի հայկական ճարտարապետական կոթողները։ «Գարուն», 1994, թիվ 2, էջ 61։
* Ապագան հին սիրտ ունի։ «Գարուն», 2000, թիվ 2, էջ 81։

Ծանոթագրություններ
------------------

* Տեքստեր Վիքիդարանում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  Armenia, National Academy of Sciences of. «National Academy of Sciences of Armenia». *www.sci.am*. Վերցված է 2017 թ․ փետրվարի 26-ին.

Արտաքին հղումներ
----------------

* ADRIANO ALPAGO-NOVELLO PASSED AWAY, by Azg daily, 2005 Արխիվացված 2011-07-16 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| ՀԳՀԳ: 15813 · BIBSYS: 90654072 · BNF: 11929842k · CiNii: DA04042501 · GND: 123797489 · ICCU: CFIV034720 · ISNI: 0000000081586832 · LCCN: n80089349 · NTA: 067490638 · NUKAT: n97034007 · SUDOC: 027206068 · VIAF: 79038489 · WorldCat VIAF: 79038489 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 187)։*  |
**Դիեգո Մատիաս Աբդյան Մասսիմինո** (իսպ.՝ Diego Matias Abdian Massimino, նոյեմբերի 22, 1982(1982-11-22), Բուենոս Այրես, Արգենտինա), արգենտինացի ֆուտբոլիստ, «Սանտա-Կոլոմա» ակումբի պաշտպան։

Կենսագրություն
--------------

2004-2005 թվականներին խաղացել է հայրենիքում՝ հանդես գալով Պրեմիեր C-ի (Արգենտինայի 4-րդ առաջնություն) «Ֆերրոկարրիլ Ուրկիսա» ակումբում։

2007 թվականի ամռանը տեղափոխվել է անդորրական «Սան Ժուլիա» ակումբ։ 2007 թվականի հունիսին մասնակցել է Ինտերտոյի Գավաթի երկու հանդիպման՝ բոսնիական «Սլավիայի» դեմ, որոնք ավարտվել է ընդհանուր հաշվով պարտությամբ (4:6)։ 2007-08 մրցաշրջանում «Սան Ժուլիան» դարձավ Անդորրայի առաջնության արծաթե մեդալակիր և Անդորրայի գավաթի հաղթող։ 2008 թվականի հուլիսին մասնակցել է ՈՒԵՖԱ Գավաթի որակավորման առաջին փուլին՝ խաղալով բուլղարական «Չերնո մորեյի» դեմ խաղին, սակայն խաղաց միայն տնային խաղում, որը ավարտվեց պարտությամբ 0:5 հաշվով։ Արդյունքում անդորրացիները պարտվեցին (9:0 ընդհանուր հաշվով)։ 2008-2009 մրցաշրջանում ակումբտ դարձավ Անդորրայի չեմպիոն։

2009 թվականի ամռանը «Սան Ժուլիան» նորմաուտը նշեց Չեմպիոնների Լիգայում։ Որակավորման առաջին փուլում ակումբը 2 խաղերի արդյունքում հաղթեց Սան Մարիենոյի «Լևսկի» ակումբին։ Առաջին խաղում Աբդյանը կարմիր քարտ ստացավ և բաց թողեց հաջորդ հանդիպումը։ Երկու խաղերի արդյունքում «Սան Ժուլիեն» պարտվեց։

2010 թվականի սկզբին տեղափոխվեց «Լուզիտանս»։ 2010 թվականի հուլիսին մասնակցել է Եվրոպա Լիգայի որակավորման առաջին փուլին՝ մասնակցելով մակեդոնական «Ռաբոտնիչկի» ակումբի դեմ խաղին։ Աբդյանը խաղաց միայն արտագնա խաղում։ Երկու խաղերի արդյունքում «Ռաբոտնիչկիները» հաղթեցին։

2011 թվականին դարձավ «Սանտա-Կոլոմայի» ֆուտբոլիստ։ 2012 թվականի ամռանը մասնակցել է Եվրոպա Լիգայի որակավորման առաջին փուլին՝ խաղալով խորվաթական «Օսիեկա» ակումբի դեմ։ Դիեգո Աբդյանը խաղաց միայն արտագնա խաղում։ Երկու խաղերի արդյունքում «Սանտա-Կոլոման» պարտվեց 1:4 հաշվով։

Նվաճումներ
----------

* Անդորրայի չեմպիոն (1) - 2008-09
* Անդորրայի առաջնության արծաթե մեդալակիր (1) - 2007-08
* Անդորրայի գավաթի հաղթող (1) - 2008

Ծանոթագրություններ
------------------

1. 1 2  Soccerway(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Профиль игрока / soccerdatabase.eu

Արտաքին հղումներ
----------------

* Պրոֆիլը ՈՒԵՖԱ պաշտոնական կայքում Արխիվացված 2016-11-05 Wayback Machine(ռուս.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · FootballFacts.ru · lapreferente.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |
**Աբդուլազիզ ալ–Դավսարի**, (արաբ․՝ عبد العزيز الدوسري‎‎, հոկտեմբերի 11, 1988(1988-10-11), Հաիլ, Սաուդյան Արաբիա), սաուդացի ֆուտբոլիստ, կիսապաշտպան, «Ալ-Հիլալ» սաուդական ֆուտբոլային ակումբի և Սաուդյան Արաբիայի ֆուտբոլի ազգային հավաքականի կիսապաշտպան։

Ակումբային կարիերա
------------------

Աբդուլազիզ ալ–Դավսարին ֆուտբոլիստի իր կարիերան սկսել է 2007 թվականին, Էր-Ռիադի «Ալ–Հիլալ» ակումբում։ 2010 թվականի մարտի 14-ին նա խփել է իր առաջին գոլը սաուդական առաջնության շրջանակներում` «Ալ-Շաբաբ» ակումբի հետ դերբիի ժամանակ հավասարեցնելով խաղի հաշիվը։ «Ալ–Հիլալ» ակումբում Աբդուլազիզ ալ–Դավսարին խաղացել է մինչև 2015/16 մրցաշրջանի ավարտը։

Կարիերան հավաքականում
---------------------

2010 թվականին մայիսի 21-ին Աբդուլազիզ ալ–Դավսարին իր նորամուտն է նշել Սաուդյան Արաբիայի ազգային հավաքականի կազմում` մասնակցելով Կոնգոյի հավաքականի դեմ ընկերական խաղին` փոխարինման դուրս գալով հանդիպման ավարտին։ Ազգային հավաքականի կազմում հանդես է եկել նաև 2010 թվականի Պարսից ծոցի գավաթի խաղերին և 2014 թվականի Աշխարհի առաջնության ընտրական մրցաշարերին։ 2011 թվականին Քաթարում կայացած Ասիայի գավաթի խաղարկության ժամանակ Աբդուլազիզ ալ–Դավսարին դաշտ է դուրս եկել միայն մեկ խաղում` փոխարինման դուրս գալով Հորդանանի դեմ խաղի վերջում։

Ձեռքբերումներ
-------------

Սաուդյան Արաբիա «**Ալ–Հիլալ**»

* Սաուդիան Արաբիայի թագավորի գավաթակիր (**3**)․ 2007/08, 2009/10, 2010/11
* Սաուդյան Արաբիայի թագաժառանգի գավաթակիր (**1**)․ 2015
* Սաուդյան Արաբիայի ֆուտբոլի սուպեր գավաթակիր (**1**), 2015

Ծանոթագրություններ
------------------

1. ↑  «Al-Shabab 1:2 Al-Hilal» (անգլերեն) — slstat.com. Վերցված է 3 ноября 2017-ին.
2. ↑  «Congo DR 0:2 Saudi Arabia» (անգլերեն) — ksa-team.com. Վերցված է 3 ноября 2017-ին.
3. ↑  «Jordan 1:0 Saudi Arabia» (անգլերեն) — ksa-team.com. Վերցված է 3 ноября 2017-ին.

Արտաքին հղումներ
----------------

* Պրոֆիլը ksa-team.com կայքում
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Պրոֆիլը slstat.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Չեթին Զեյբեք** (թուրքերեն՝ Çetin Zeybek, սեպտեմբերի 12, 1932(1932-09-12), Բանդրմա, Բալըքեսիրի մարզ, Թուրքիա - նոյեմբերի 10, 1990(1990-11-10), Բանդրմա, Բալըքեսիրի մարզ, Թուրքիա), թուրք ֆուտբոլիստ, ով հանդես է եկել որպես կիսապաշտպան։ Իր կարիերայի ընթացքում հանդես է եկել Քասըմփաշա ֆուտբոլային ակումբում և Թուրքիայի ֆուտբոլի ազգային հավաքականում։

Ակումբային կարիերա
------------------

Պրոֆեսիոնալ ֆուտբոլում իր առաջնախաղն ունեցել է 1951 թվականին՝ հանդես գալով Քասըմփաշա ակումբում։ Իր ողջ կարիերայի ընթացքում պաշտպանել է միայն Քասըմփաշայի գույները։ Ակումբում նա խաղացել է գրեթե 10 տարի։

Մասնակցությունը հավաքականի խաղերին
----------------------------------

1954 թվականին իր առաջնախաղն է ունեցել Թուրքիայի ֆուտբոլի ազգային հավաքականի պաշտոնական խաղերում։ Այդ տարվա ընթացքում մասնակցել է հինգ պաշտոնական հանդիպումների։ Հավաքականի կազմում Շվեյցարիայում մասնակցել է Ֆուտբոլի աշխարհի առաջնությանը։

Մահացել է 1990 թվականի նոյեմբերի 10-ին Բանդըրմա քաղաքում՝ 59 տարեկան հասակում։

Ծանոթագրություններ
------------------

1. 1 2  Transfermarkt.com(բազմ․) — 2000.

Արտաքին հղումներ
----------------

* Статистика на сайте *National Football Teams*(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Transfermarkt (խաղացող) · worldfootball.net (խաղացող) · ԹՖՖ (խաղացող) · ՖԻՖԱ |

 |
**Ալբերտո Մեդինա Բրյուսենյո** (իսպ.՝ Alberto Medina Briseño, մայիսի 29, 1983(1983-05-29), Կուլյական, Սինալոա, Մեքսիկայի Միացյալ Նահանգներ), ֆուտբոլիստ, Մեքսիկայի ֆուտբոլի ազգային հավաքականի անդամ և «Ալեբրիես Դե Օահակա» ակումբի հարձակվող։ Երբեմն խաղում է նաև որպես կիսապաշտպան, տարբերվում է լավ դրիբլինգով։

Կարիերա
-------

Ֆուտբոլում նորամուտը նշել է 2000 թվականին՝ 17 տարեկանում «Գվադալահարա» ֆուտբոլային ակումբում։ Երիտասարդական հավաքականից տեղափոխվել է Չիվաս։ Նրան կոչում էին «Մեքսիկայի ֆուտբոլային ակումբի գոհար»։ Մրցաշարից հետո սկսեց հետաքրքրվել նրանով «Դորտմունդի Բորուսիան» ֆուտբոլային ակումբը, բայց «Չիվասը» մերժեց բոլոր առաջարկները։

Միջազգային կարիերա
------------------

Ալբերտո Մեդինան բազմիցս հրավեր է ստացել Լավոլպեն ֆուտբոլային ակումբի կողմից, խաղացել է բազմաթիվ ընկերական խաղերում, 2004 թվականի «Օլիմպիական ֆուտբոլի խաղերում», և այլն։ Հիմնականում փոխարինել է Ռամոն Մորալեսին և Հարեթ Մորհետիին։

Ուգո Չավեսը՝ հաջորդ մարզիչը Մեքսիկայի հավաքականի Մեդինային բազմիցս հրավիրել է հավաքական։ Մեդինայի գլխավորությամբ Մեքսիկայի ազգային հավաքականը 2007 թվականի Կոնկակաֆի ոսկե գավաթի առաջնությունում գրավեց երկրորդ տեղը, իսկ Վենեսուելայում 2007 թվականի Ամերիկայի գավաթում երրորդ տեղը։

2009 թվականին Ագիռե Մեդինայի գլխավորությամբ նվաճեցին Կոնկակաֆի ոսկյա առաջնությունը

### Գոլերը Մեքսիկայի առաջնությունում

| # | Տարի | Տեղ | Մրցակից | Հաշիվ | Արդյունք | Մրցույթ |
| --- | --- | --- | --- | --- | --- | --- |
| 1. | 10 նոյեմբեր 2004 | Սան Անտոնիո, ԱՄՆ | Գվատեմալա
շ}} Գվատեմալայի ֆուտբոլի հավաքական | **2**:0 | 2:0 | Ընկերական հանդիպում |
| 2. | 13 հուլիս 2005 | Հյուսթոն, ԱՄՆ | Ճամայկա Ճամայկայի ֆուտբոլի ազգային հավաքական | **1**:0 | 1:0 | 2005 թվականի Կոնկակաֆի հավաքական |
| 3. | 10 մայիս 2010 | Չիկագո, ԱՄՆ | Սենեգալ Սենեգալի ֆուտբոլի ազգային հավաքական | **1**:0 | 1:0 | Ընկերական հանդիպում |
| 4. | 16 մայիս 2010 | Ացտեկա, Մեխիկո, Մեքսիկա | Չիլի Չիլիի ֆուտբոլի ազգայի ն հավաքական | **1**:0 | 1:0 | Ընկերական հանդիպում |
| 5. | 30 մայիս 2010 | Բայրոյթ, Գերմանիա | Գամբիա Գամբիայի ֆուտբոլի ազգային հավաքական | **5**:1 | 5:1 | Ընկերական հանդիպում |
| 6. | 3 հունիս 2010 | Թագավոր Բոդուենայի մարզադաշտ, Բրյուսել, Բելգիա | Իտալիա Իտալիայի ֆուտբոլի ազգային հավաքական | **2**:0 | 2:1 | Ընկերական հանդիպում |

### Ակումբային

* Մեքսիկայի ֆուտբոլի չեմպիոնաատ 2006։

### Միջազգային

* Կոնկակաֆի ոսկյա առաջնություն 2009

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Ալբերտո Մեդինա։
4. 1 2 3  «Ալբերտո մեդինա֊պրոֆիլ։». Արխիվացված է օրիգինալից 2010 թ․ հունիսի 11-ին. Վերցված է 2017 թ․ փետրվարի 1-ին.
**Էրիկ Հարությունյան** (անգլ.՝ Erik Harutyunyan, 2001, Երևան, Հայաստան), ամերիկացի ֆուտբոլիստ։

Կենսագրություն
--------------

Էրիկ Հարությունյանը հաճախել է Կալիֆոռնիայի Բըբրբենքի ավագ դպրոց։ Խաղացել է ֆուտբոլային թիմում՝ որպես հարձակվող և անկյունային պաշտպան, ինչպես նաև մասնակցել է բասկետբոլի, վոլեյբոլի և թեթև ատլետիկայի խաղերին։ 2018 թվականին, որպես ավագ, գնդակը բռնել է 53 անգամ և վաստակել 878 յարդ, 36 անգամ հակառակորդին վնասազերծել (թակլ), 5 անգամ խլել է գնդակը հակառակորդից (ինտերսեպհշեն) և 12 անգամ գնդակը հասցրել հակառակորդի գոլային գծից ներս (թաչդաուն)։ Հարությունյանը ընդունել է Կալիֆորնիայի համալսարանի՝ ֆուտբոլ խաղալու առաջարկը։ Նա ճանաչվել է ALL-CIF-ի ավագ խաղացող, ինչպես նաև բասկետբոլի բոլոր լիգաներում` թիմի կրտսեր և ավագ։ Հարությունյանը ծնվել է Երևանում, բայց 3 տարեկան հասակում մեկնել է ԱՄՆ։

Ծանոթագրություններ
------------------

1. ↑  «Burbank football's Harutyunyan earns All-CIF honor». Վերցված է 2020 թ․ հունիսի 26-ին.
2. ↑  «Athlete Erik Harutyunyan». Վերցված է 2020 թ․ հունիսի 26-ին.
3. ↑  «Harutyunyan Steals Show in Big Burbank Football Win». Վերցված է 2020 թ․ հունիսի 26-ին.
**Սուրբ Աստվածածին եկեղեցի** (արաբ․՝ كنيسة السيدة العذراء مريم‎‎), հայ առաքելական եկեղեցի, որը գտնվում է Սիրիայի Հալեպ քաղաքի Սուլեյմանիե թաղամասում։ Եկեղեցին գործում է 1983 թվականի մայիսի 1-ից։ Օծել է այն ժամանակվա Կիլիկիո Կաթողիկոս Գարեգին Ա Քեսաբցին։

Նախապատմություն
---------------

Ներկայիս եկեղեցին համարվում է հին քրիստոնեական Ջդայդե թաղամասի Սուրբ Աստվածածին պատմական եկեղեցու շարունակությունը, որը բացվել է 1429 թվականին և գործել մինչև 20-րդ դարի սկիզբը՝ Սուրբ Քառասնից Մանկաց եկեղեցու բակում, երբ այն նախ վերածվեց գրադարանի, իսկ վերջերս՝ 1991 թվականին, **Զարեհյան թանգարանի**։

Պատմություն
-----------

 Եկեղեցին գիշերը
Հալեպի Սուլեյմանիե շրջանի հայ մեծ համայնքին սպասարկող եկեղեցու բացակայությունը ծնեց նոր եկեղեցի կառուցելու գաղափարը, որն իրականություն դարձավ հայ բարերարների նվիրատվություններով, հատկապես արմատներով Կիլիկիայի Այնթապ (ներկայիս Գազիանթեփ) քաղաքի հայերի և Հալեպի այնթապահայության հոգևոր առաջնորդ Հայր Զարմայր Հինդոյանի ջանքերով։

Հողօրհնեքի արարողությունը տեղի է ունեցել 1972 թվականի սեպտեմբերի 10-ին Մեծի Տանն Կիլիկիո կաթողիկոս Խորեն Ա Բարոյանի ներկայությամբ։ Շինարարական աշխատանքներն ամբողջությամբ ավարտվել են 1982 թվականին։ Օծման արարողությունը տեղի է ունեցել 1983 թվականի մայիսի 1-ին Գարեգին Քեսաբցու հովանավորությամբ։

Մեր օրերում հալեպահայության կյանքում մեծ դեր ունի հենց եկեղեցին։ Այն սովորաբար հավատացյալներով լեցուն է կիրակնօրյա կանոնավոր պատարագների ժամանակ։

Եկեղեցին ունի բեմով մեծ դահլիճ, որն օգտագործվում է մշակութային հանդիպումների, համերգների, սեմինարների և տոնակատարությունների համար։ Դահլիճը բացվել է 1987 թվականին։

1993 թվականին եկեղեցու գլխավոր մուտքի աջ կողմում կանգնեցվել է Սարգիս Բալմանուկյանի խաչքար-հուշակոթողը՝ ի հիշատակ Հայոց ցեղասպանության զոհերի։ Եկեղեցին հիմնովին վերանորոգվել է 1998 թվականին։

Եկեղեցու հարևանությամբ են գտնվում հայկական **Գերտասիրաց ավագ դպրոցը** և *Զոհրաբ Կապրիելյան թատրոնը*։

Պատկերասրահ
-----------

* Ծաղկազարդի ժամանակԾաղկազարդի ժամանակ
* Եկեղեցին կողքիցԵկեղեցին կողքից
* զոհասեղանըզոհասեղանը
* Գերտասիրաց ավագ դպրոց եկեղեցական համալիրումԳերտասիրաց ավագ դպրոց եկեղեցական համալիրում

Տես նաև
-------

* Հայերը Սիրիայում
* Հայ առաքելական եկեղեցի
* Սուրբ Քառասնից Մանկաց եկեղեցի
* Մեծի Տանն Կիլիկիո կաթողիկոսություն

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Armenian sites of Aleppo*. Armenian Prelacy of PeriaCo. 1992. էջ 40.

Արտաքին հղումներ
----------------

* Կիլիկիո Հայոց Կաթողիկոսության պաշտոնական կայք
* Բերիոյ Հայոց Առաջնորդարան (Հալեպ, Սիրիա)
**Աշոտ Հակոբի Կարագյան** (հունվարի 23, 1951), հայ սուսերամարտիկ, աշխարհի կրկնակի չեմպիոն (1979, 1981), Օլիմպիական խաղերի արծաթե և բրոնզե մեդալակիր (1980 թվական)։ ԽՍՀՄ-ի սպորտի վարպետ (1974 թվական)։ Նաև ստացել է Ռուսաստանի սպորտի վարպետ կոչումը (2005 թվական)։

Կենսագրություն
--------------

Աշոտ Կարագյանը սկսել է զբաղվել սուսերամարտով 1963 թվականին Երևանի պատանի հնգամարտիկների դպրոցում Լևոն Ստեփանյանի գլխավորությամբ։ 1969 թվականին որոշեց խորանալ սուսերամարտի մեջ և միացավ ԽՍՀՄ-ի պատանեկան հավաքականին։

1973-1981 թվականներին եղել է ԽՍՀՄ ազգային հավաքականի կազմում։ 1979 և 1981 թվականներին դարձել է աշխարհի չեմպիոն, իսկ 1980 թվականին Օլիմպիական խաղերում՝արծաթե և բրոնզե մեդալակիր։ 1980 թվականի ամառային Օլիմպիական խաղերի ժամանակ Մոսկվայում Աշոտ Կարագյանը փոխարինել է վնասվածք ստացած սուսերամարտիկ Վլադիմիր Լապիցկուն և նվաճել արծաթե մեդալ։

1981 թվականին ավարտել է իր սպորտային կարիերան։ 1983-1992 թվականներին աշխատել է «Դինամո» սուսերամարտի դպրոցում՝ որպես մարզիչ և պատրաստել է պատանի աշխարհի չեմպիոններին (1986 թվական)։

2000 թվականին մասնակցել է վետերանական մրցաշարերին և դարձել է 59 տարեկանների բրոնզե մեդալակիր։

2012 թվականին եղել է Մոսկվայի պատանեկան թիմերին մարզող ամենաավագ մարզիչը։

Ծանոթագրություններ
------------------

1. ↑  «Заслуженные мастера спорта». Արխիվացված է օրիգինալից 2010 թ․ մարտի 5-ին. Վերցված է 2015 թ․ օգոստոսի 27-ին.
2. ↑  Palmares de la FIE (page 12)(ֆր.)
3. ↑  Бесперспективный чемпион
4. ↑  Фехтование
5. ↑  «Завтра в Москве начнется чемпионат мира по фехтованию среди ветеранов». Արխիվացված է օրիգինալից 2016 թ․ մարտի 4-ին. Վերցված է 2015 թ․ օգոստոսի 27-ին.

Արտաքին հղումներ
----------------

* Աշոտ Կարագյան
* Ашот Карагян в энциклопедии «Динамо»
**Պովիլաս Լուկշիս**, (հուլիսի 7, 1979(1979-07-07), Լիտվական ԽՍՀ, ԽՍՀՄ) լիտվացի ֆուտբոլիստ ով խաղում է լիտվական *I Lyga*-յի *Utenis Utena* ակումբում հարձակվողի դիրքում ։ Նա 1995-1996 թվականների մրցաշրջանի ընթացքում տեղափոխվել է Էկրանաս ֆուտբոլային ակումբ։ 2005 թվականին Լուկշիսը օգնել է Էկրանասին հաղթել *A Lyga*-ն՝ Լիտվայի ֆուտբոլի առաջնությունը։ Ամբողջ մրցաշրջանի ընթացքում նա խփել է 19 գոլ և երրորդ լավագույն ռմբարկուն էր լիգայում։ 2006 թվականին Էկրանասը զբաղեցրել է երկրորդ տեղը՝ զիջելով չեմպիոն դարձած «Կաունաս» ֆուտբոլային ակումբին։ 2006 մրցաշրջանի ընթացքում Լուկշիսը խփել է 13 գոլ և եղել է վեցերորդ լավագույն ռմբարկուն։ 2013 թվականի հուլիսին Լուկշիսը միացել է Լիտվայի ֆուտբոլի առաջնության Ռիգայի «Դաուգավա» ֆուտբոլային ակումբին։ Լիգայի 14 հանդիպումների ընթացքում, 12 գոլ խփելով, նա դարձել է ակումբի լավագույն ռմբարկուն և օգնել է «Դաուգավա» ֆուտբոլային ակումբին հասնել վերջինիս պատմության մեջ իր լավագույն արդյունքին՝ առաջնությունում զբաղեցնելով չորրորդ հորիզոնականը։ 2014 թվականի մարտին Լուկշիսը տեղափոխվել է Լեհաստանի ֆուտբոլի առաջին լիգայի «*Wigry Suwałki*» ակումբ։

Լուկշիսը Լիտվայի ֆուտբոլի ազգային հավաքականի կազմում ընգրկվել է 4 անգամ։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  «A.Višņakovs pievienojas "Spartakam", Rīgas "Daugavai" kārtējais lietuvietis». 2013 թ․ հուլիսի 12.
3. ↑  «Vaičulis paraksta Lietuvā, Ibe pārcelsies uz Rumāniju». 2014 թ․ մարտի 7.
4. ↑  Lauzadis, Almantas 'Almis' (2009 թ․ օգոստոսի 13). «Lithuanian National Team All Players». Almantas 'Almis' Lauzadis. Արխիվացված է օրիգինալից 2008 թ․ դեկտեմբերի 25-ին. Վերցված է 2009 թ․ հոկտեմբերի 6-ին.
**Սալուն** (անգլ.՝ saloon), ամերիկյան բարերի ավանդական անվանումը, որը գոյություն ուներ Վայրի արևմուտքի ժամանակ։ Սալունի հաճախորդների մեջ կային` տրապերները, Կովբոյները, զինվորականները, հետախույզները, հանքափորերը պրոֆեսոնալ խաղացողները և կողոպտիչները։ Առաջին սալունը ստեղծվել է Բրաուն-Խոլում ժամանակակից Վայոմինգ նահանգի տարածքում 1822 թվականին տրապերների համար։ 1880 թվականին սալունները ամբողջությամբ տարածված են Վայրի արևմուտքում օրինակ` Լիվենվորթ շրջանում (Կանզաս) կար մոտավորապես «150 սալուն»։

Սրահների մեծ մասի բնութագրիչներից մեկը մուտքի դռան նման չղջիկն էր, որոնք տեղակայված էին մարդու ծնկների կամ կրծքավանդակի մակարդակում։ Հաճախ երկրորդ հարկը օգտագործվում է ինչպես հյուրասենյակ։ Սալունների մեծ մասը ուներ ծայրահեղ աղքատ կահավորություն, բայց մի քանիսը շքեղ էին կահավորված։ Յուրաքանչյուր սալունի ճաշացանկում ներառված էին բազմազան ալկոհոլային ըմպելիքներ, որոնք հաճախ պատրաստվում էին կասկածելի բաղադրությունով և դրա համար անվանվում էին «թունավոր անհամ ըմպելիք»։ Ավելի հանրահայտ ըմպելիքը եղել է գարեջուրը (որը երբեմն եփվել է հենց սալունում), պահվելով դարակաշարի տակառների մեջ։

Ավանդական զվարճալիքները սալուններում եղել են տարբեր ազարտային քարտի և ոսկրի խաղերի ձևով, իսկ հետագայում` բիլիարդ, բոուլինգ, դարթս, աղջիկներին պարի հրավիրելով և պիոնիստների խաղերով։

Սալունային կարծրատիպային պատկերը Վայրի Արևմուտքի մասին արվեստի գրեթե ցանկացած կտորի անբաժանելի հատկությունն է։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Saloons of the Old West». Legendsofamerica.com. 2006 թ․ նոյեմբերի 16. Արխիվացված օրիգինալից 2012 թ․ հոկտեմբերի 4-ին. Վերցված է 2009 թ․ հոկտեմբերի 5-ին.
2. ↑  The Week: New York, Thursday, August 13, 1891, pg. 112
3. ↑  «Old West Saloons Vintage Photographs — Damascus, Oregon Saloon». Legendsofamerica.com. 2006 թ․ նոյեմբերի 16. Արխիվացված է օրիգինալից 2012 թ․ հոկտեմբերի 4-ին. Վերցված է 2009 թ․ հոկտեմբերի 5-ին.
4. ↑  «Old West Saloons Vintage Photographs — Orange County, California». Legendsofamerica.com. 2006 թ․ նոյեմբերի 16. Արխիվացված է օրիգինալից 2012 թ․ հոկտեմբերի 4-ին. Վերցված է 2009 թ․ հոկտեմբերի 5-ին.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |